# name
Dones pioneres UB, nou portal del CRAI de la Universitat de Barcelona. (Juliol 2023)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Juliol 2023.

# metadata.dc.description.abstract[].value
El CRAI de la Universitat de Barcelona publica el portal Dones pioneres UB, que vol donar visibilitat, des d’una perspectiva de gènere, a les dones que han estat o són membres de la comunitat docent i investigadora de la Universitat de Barcelona i que han estat capdavanteres per diferents motius.

 

Algunes d’elles han destacat per ser les pioneres a matricular-se, llicenciar-se i a exercir la seva professió, altres han estat les primeres professores i doctores universitàries de l'estat espanyol, o les primeres investigadores en diferents àmbits; algunes han assolit càrrecs destacables en les més altes institucions i d’altres han aconseguit fites rellevants en diversos camps del coneixement i la investigació.

# metadata.dc.description.abstract[].value
En la base d'aquesta selecció està el llibre Les Primeres professores de la Universitat de Barcelona, publicat per Edicions UB i les propostes rebudes pels diferents CRAI biblioteca.

És, per tant, una llista oberta a noves incorporacions de dones de la comunitat UB que han estat pioneres en el seu àmbit professional.

 

La llista s’elabora a partir dels registres del catàleg Autoritats UB i dona accés als registres d’autoritats i a les seves obres relacionades al catàleg bibliogràfic Cercabib.

 

El portal Dones pioneres UB és una iniciativa que s'afegeix a la voluntat d'impulsar la perspectiva de gènere dins el CRAI i està relacionat amb altres iniciatives com són les llistes de Professores UB i Dones al Fons Antic UB.

# metadata.dc.rights[].value
cc-by (c) Universitat de Barcelona. CRAI, 2023

# metadata.dc.title[].value
Dones pioneres UB, nou portal del CRAI de la Universitat de Barcelona. (Juliol 2023)